ועדת הכלכלה, כנסת 20, פרוטוקול מספר 117, 2015-12-22 10:50

עיסאווי פריג': שלום לכולם.

עיסאווי פריג': לפני שאנחנו מתחילים את הדיון המשובר של חוק נתוני האשראי, נתחיל בנימה חיובית: על סדר-היום הקמת ועדת משנה לענייני עסקים קטנים.

<אתי בנדלר: קטנים ובינוניים.

<אתי בנדלר: כי אחרת הוא יתעסק רק בעסקים קטנים.

עיסאווי פריג': אחד הדברים שצריך להתחיל בהם הוא להגדיר מה זה בינוני ומה זה קטן.

רועי פולקמן: נכון.

רועי פולקמן: אתה כל פעם מעלה את הסוגיה.

עיסאווי פריג': לא יעזור בית דין, אני אמשיך לרדוף עד שנתקן את המעוות.

עיסאווי פריג': קטן ובינוני – כאן כל אחד מגדיר את זה אחר.

עיסאווי פריג': אני מבקש, גברתי היועצת המשפטית וחברים, את אישור הוועדה להקמת ועדת משנה לקידום עסקים קטנים ובינוניים.

עיסאווי פריג': הוועדה מציעה את חבר הכנסת רועי פולקמן לכהן ביו"ר הוועדה, ועדת המשנה לעסקים בינוניים וקטנים.

עיסאווי פריג': בשעה טובה אני מעמיד את זה להצבעה.

רועי פולקמן: מותר לי להצביע?

עיסאווי פריג': אני מעמיד את זה להצבעה.

עיסאווי פריג': מי בעד?

עיסאווי פריג': עיסאווי בעד.

עיסאווי פריג': בעד ההצעה – פה אחד

עיסאווי פריג': ועדת הכלכלה אישרה את מינוי של חבר הכנסת - - -

<אתי בנדלר: את הקמת ועדת המשנה ומינויו - - -

עיסאווי פריג': את ועדת המשנה לקידום עסקים קטנים ובינוניים ומינויו של חבר הכנסת רועי פולקמן לעמוד בראש הוועדה.

עיסאווי פריג': בשעה טובה או יפה, אנחנו נשמע את חזונו של ידידנו, חבר הכנסת פולקמן.

עיסאווי פריג': תפדאל, פולקמן.

רועי פולקמן: תודה, שוקראן.

רועי פולקמן: אני אגיד רק משפט ממש בקצרה על העניין של הוועדה.

רועי פולקמן: אנחנו נמצאים בכנסת שעוסקת הרבה בעסקים קטנים ורק לאחרונה דיברנו הרבה על האתגרים בצמיחה, קיבלנו סקירה בוועדת כספים אתמול על האתגרים בצמיחה בשוק הישראלי, על הבעיות בייצוא – נושא שדנו בו כאן בוועדת הכלכלה.

רועי פולקמן: המנוע המרכזי ברוב הכלכלות המערביות במאה ה-21 לצמיחה זה לא עוד רק העסקים הגדולים מאוד – הם חשובים מאוד אבל הם לא רק – אלא גם תעשייה קטנה וגם העסקים הקטנים והבינוניים.

רועי פולקמן: זה כלי לא רק לחיזוק הפריפריה, זה כלי לשלב אוכלוסיות מגוונות: דיברנו על בעלי מוגבלויות, דיברנו על קשישים, דיברנו על אוכלוסיות שלמות שהעסקים הקטנים והבינוניים הם המנוע של הצמיחה.

רועי פולקמן: אנחנו עוסקים כאן

רועי פולקמן: בחוק של נתוני האשראי ואני אגיד בקצרה מה בעיני הנושאים שוועדת המשנה תעסוק בהם: אחד, הסיפור של האשראי.

רועי פולקמן: דנו כאן ארוכות במגבלה של אשראי שזורם לעסקים הקטנים והבינוניים, בוודאי בסקטורים ספציפיים שאשראי לא זמין בהם ובגלל המחסור הזה באשראי העסקים הקטנים והבינוניים מתקשים להפוך לתחרותיים.

רועי פולקמן: יש את כל העולם של התנאים הסוציאליים שאנחנו דנים בהם הרבה, מדמי הלידה והמילואים והחופשות – סוגיה מורכבת – דמי אבטלה שאנחנו מקדמים, אבל הנושא שהכי קרוב ללבי בתוך העניין הזה ואנחנו נעסוק בו, זה יהיה מהדברים הראשונים שנעסוק בהם בוועדת המשנה, יחד עם החוק שהרשות לעסקים קטנים - - -

<אתי בנדלר: החוק יהיה בוועדה עצמה, לא בוועדת המשנה.

רועי פולקמן: בוועדה, אבל הדיונים סביב הנושאים הנלווים אליו זה כמובן הנושא של איך עוזרים לעסק קטן להיות תחרותי כיוון שמעבר לכל התנאים הסוציאליים ולאשראי, בסוף עסק צריך להיות תחרותי.

עיסאווי פריג': רועי, זה מאוד מעניין אותי, איפה העסק הזעיר בכל התחום הזה?

רועי פולקמן: אני אגיד משהו שדיברנו עליו והוא מהותי.

רועי פולקמן: סוגיית מוסר התשלומים היא חסם אדיר לעסקים קטנים להצליח - - -

עיסאווי פריג': אני התכוונתי לעסק זעיר.

רועי פולקמן: אנחנו מדברים על עסקים, הרי יש הגדרה לעסק קטן ובינוני: עד כמעט 100 עובדים זה עסק בינוני - - -

<אתי בנדלר: יש הגדרה מוצעת - - -

רועי פולקמן: יש הגדרה מוצעת, יש הגדרה שמקובלת בלמ"ס - - -

עיסאווי פריג': רוב העסקים הם עסקים זעירים, איפה הם בכל זה?

רועי פולקמן: לאחרונה ישבתי עם מנכ"לית "אינטל" ישראל ודנו בסוגיה של איך העסקים הגדולים בשרשרת הייצור תומכים בצמיחה וחיזוק של עסקים קטנים וזעירים וגם בינוניים.

רועי פולקמן: האתגרים האלה של עידוד צמיחה של עסקים קטנים ובינוניים עוברים דרך שיפור היכולת שלהם להגיע למכרזים.

רועי פולקמן: אחד הנושאים הראשונים שהעלינו הוא שיש תנאי סף אדירים – הסתכלנו על רשויות מקומיות – תנאי סף אדירים, כולל עלויות של 10,000 ו-15,000 שקל כדי להגיש מכרז.

רועי פולקמן: אם אתה עוסק זעיר אתה משלם את זה כדיל להגדיל את הסיכוי שלך להתקבל כי תנאי הסף הם שאתה צריך 20 עובדים ומחזור של 5 מיליון שקלים למרות שאין צורך בהצעה הספציפית הזאת.

רועי פולקמן: שמענו את זה מהרבה עסקים זעירים דווקא.

רועי פולקמן: לכן כל הסיפור של להקל על עסקים קטנים בנושא של נגישות לתעסוקה הוא קריטי.

רועי פולקמן: הדבר האחרון שהוא גם מאוד רלוונטי ואנחנו עוסקים בו עכשיו זה כל הנושא של רגולציה.

רועי פולקמן: זה לא סוד, זה גם פורסם שיש את כל הדיון עכשיו של "הגנת ינוקא", איך מקילים ביורוקרטיה.

רועי פולקמן: יש לנו צוות במשרד האוצר שעוסק באגרות ויש צוות שלם שעוסק במשרד ראש הממשלה, בגיבוי ראש הממשלה, בהובלת ראש הממשלה, בנושא רגולציה על עסקים קטנים וזעירים, והמודל עליו אנחנו הולכים כרגע ונקדם אותו הוא "הגנת ינוקא", כלומר, איך עסק קטן, זעיר ובינוני, בשנים הראשונות להקמתו, פטור מכל מיני חובות שיש על עסק קטן ובינוני גדול יותר כדי להקל עליו כי אחוזי הסגירה הם עצומים.

רועי פולקמן: לשם השוק הולך ואני מקווה שיחד עם הוועדה נוכל לעשות.

רועי פולקמן: יש הרבה מאוד לעשות ויש לנו חלון הזדמנויות בתמיכה של שר אוצר שמאוד מחויב לעניין הזה והרבה חברי כנסת שזה מעניין אותם ואני מקווה שנצליח.

עיסאווי פריג': שיהיה לנו בהצלחה.

עיסאווי פריג': אבל חברים, תדעו לכם, סוגיית העסקים הקטנים והבינוניים שנדונה בכל הכנסות, בכל כנסות ישראל מכל הכיוונים ומפלגות הבית זה נושא שדשים בו ועדיין לא הגענו לסוגיה שתוכל לתספק את העסקים.

עיסאווי פריג': אנחנו מדברים בינינו לבין עצמנו בסוגיה שעדיין לא קיבלה ביטוי אמתי לפתרונה.

עיסאווי פריג': מציע לך, ידידי חבר הכנסת פולקמן, שראשית אנחנו חייבים לשים על השולחן את ההגדרות של כל עסק ועסק.

עיסאווי פריג': נתחם את הסוגיה הזו.

עיסאווי פריג': בנק ישראל מגדיר את זה אחרת, למשרד האוצר יש הגדרה אחרת ולרשות לעסקים קטנים יש הגדרה אחרת – זה השלב הראשון.

עיסאווי פריג': השלב השני שהייתי מציע ועוד נדבר רבות בסוגיה הזו: לעשות איגום של כל המשאבים שניתנים לעסקים קטנים או בינוניים וזעירים.

עיסאווי פריג': איגום כל המשאבים שבאים הן מכיוון משרד הכלכלה או מכיוון משרד אוצר וליידע את האזרח ואת העסק הפשוט במה שמגיע לו ומה לא מגיע לו.

עיסאווי פריג': עוד הדרך ארוכה אבל אנחנו סומכים עליך שתעשה את זה על הצד הטוב ביותר.

עיסאווי פריג': הישיבה נעולה.